Datoriile statului la clinicile din străinătate ar putea duce la refuzul pacienților. Tot mai mulți români aleg să se trateze în afara țării
România datorează clinicilor europene peste 350 de milioane de euro pentru tratamentul pacienților români, iar datoria continuă să crească anual. În 2023, România a reușit să plătească doar 70 de milioane de euro, iar autoritățile din domeniul medical se tem că sistemul european ar putea refuza pacienții români din cauza facturilor neplătite, arată Observator Antena 1.